**DĖL PRITARIMO SAVIVALDYBĖS TURTO NUOMOS SUTARČIAI**

2019 m. liepos 26 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 punktu, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintu Rokiškio rajono savivaldybės materialiojo turto nuomos tvarkos aprašu, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintu Rokiškio rajono savivaldybės vardu sudaromų sutarčių pasirašymo tvarkos aprašu, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybei nuosavybės teise priklausančio turto – 2 kv. m ploto pastato (žymėjimas plane 1B2p, unikalus Nr. 7396-2011-7019) stogo, esančio adresu Stoties g. 4, Panemunėlio glž. st., Panemunėlio sen., Rokiškio r. sav., nuomos sutarčiai su AB „Lietuvos radijo ir televizijos centras“ (pridedama).

2. Įgalioti Rokiškio rajono savivaldybės administracijos direktorių pasirašyti šio sprendimo 1 punkte nurodyto savivaldybės turto nuomos sutartį bei perdavimo ir priėmimo aktą.

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO ,,DĖL PRITARIMO SAVIVALDYBĖS**

**TURTO NUOMOS SUTARČIAI“**

**AIŠKINAMASIS RAŠTAS**

2019 liepos 9 d.

Rokiškis

**Parengto sprendimo projekto tikslai ir uždaviniai.**

Pritarti savivaldybės turto nuomos ne konkurso būdu sutarčiai su AB „Lietuvos radijo ir televizijos centras“.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-254 patvirtintas Rokiškio rajono savivaldybės materialiojo turto nuomos tvarkos aprašas, Rokiškio rajono savivaldybės tarybos 2019 m. balandžio 26 d. sprendimu Nr. TS-109 patvirtintas Rokiškio rajono savivaldybės vardu sudaromų sutarčių pasirašymo tvarkos aprašas.

**Sprendimo projekto esmė.**

LR valstybės ir savivaldybių turto valdymo, naudojimo ir disponavimo juo įstatymo 15 straipsnio 8 punkte numatyta, kad savivaldybei nuosavybės teise priklausantis materialusis turtas išnuomojamas savivaldybės tarybos nustatyta tvarka, Rokiškio rajono savivaldybės tarybos patvirtintame Savivaldybės turto nuomos tvarkos aprašo 15.3 punkte numatyta, kad ne daugiau kaip 10 kv. m ploto savivaldybės turtas įvairioms ryšio antenoms įrengti ir panašioms reikmėms ne konkurso būdu išnuomojamas turto valdytojo sprendimu. Rokiškio rajono savivaldybės vardu sudaromų sutarčių pasirašymo tvarkos aprašo 3.8 punkte numatyta, kad nuomos sutarčiai būtinas išankstinis savivaldybės tarybos pritarimas.

AB „Lietuvos radijo ir televizijos centras“ ir Rokiškio r. savivaldybės administracijos Panemunėlio seniūnija 2009 m. sausio 19 d. sudarė savivaldybei nuosavybės teise priklausančio turto – pastato, esančio adresu Stoties g. 4, Panemunėlio glž. st., Panemunėlio sen., Rokiškio r., stogo nuomos sutartį duomenų perdavimo įrangai talpinti, kurios galiojimas šiuo metu yra pasibaigęs.

2019 m. birželio 17 d. AB „Lietuvos radijo ir televizijos centras“ kreipėsi į Rokiškio rajono savivaldybės administraciją su prašymu Nr. 5A-288/2.6-20.2 „Dėl materialiojo turto nuomos sutarties sudarymo/pratęsimo“, kuriuo prašo sudaryti/atnaujinti nuomos sutartį dėl savivaldybei nuosavybės teise priklausančio turto – 2 kv. m pastato, esančio adresu Stoties g. 4, Panemunėlio glž. st., Panemunėlio sen., Rokiškio r., stogo, su tikslu ant stogo toliau eksploatuoti sumontuotą interneto perdavimo įrangą.

Šiuo metu turtą valdo Panemunėlio seniūnija.

Atsižvelgiant į tai, kas išdėstyta, siūloma pritarti Rokiškio rajono savivaldybei nuosavybės teise priklausančio turto – 2 kv. m ploto pastato (žymėjimas plane 1B2p, unikalus Nr. 7396-2011-7019) stogo, esančio adresu Stoties g. 4, Panemunėlio glž. st., Panemunėlio sen., Rokiškio r. sav., nuomos sutarčiai su AB „Lietuvos radijo ir televizijos centras“.

**Galimos pasekmės, priėmus siūlomą tarybos sprendimo projektą:**

**teigiamos** – gyventojams užtikrinamas interneto ryšio paslaugų teikimas, taip pat bus efektyviai išnaudojamas savivaldybės nuosavybės teise valdomas turtas;

**neigiamos** – nebus.

**Kokia sprendimo nauda Rokiškio rajono gyventojams:**

Galimybė naudotis interneto ryšio paslauga Rokiškio rajono gyventojams ir svečiams.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Agnė Grizevičiūtė